
S A R A J E V O 

PREDMET:  Dostavljanje narativnog Izvješća o radu Kantonalnog suda u 
                        Odžaku za 2022. godinu;
VEZA:           Vaš akt broj 06-08-1- 3765-1//2022, od 24.11.2022. godine
          U svezi vašeg traženja, dostavljam vam narativno Izvješće o radu ovoga suda za 2022. godinu, po utvrđenoj metodologiji, kao slijedi :
· Unutarnja organizacija i kadrovska osposobljenost suda
U Kantonalnom sudu u Odžaku nema sudskih odjela, pošto sud po sistematizaciji ima ukupno 4 suca (zajedno sa predsjednikom suda). Stoga svi suci ovoga suda rade sve referate. Sistematizacija je u cijelosti  popunjena, jer je Odlukom VSTV-a iz 2003. godine predviđeno da u ovome sudu ima ukupno 4 suca (zajedno sa predsjednikom suda). Međutim, od 02.04.2021. godine, sud radi sa 3 suca jer je 1 sudac Odlukom VSTV-a suspendiran sa dužnosti do okončanja kaznenog postupka. U 2022. godini nije bilo značajnijeg odsustva sudaca, osim što je jedan sudac imao 39 dana bolovanja, što nije utjecalo na rad suda niti na ostvarene rezultate suda. Materijalni položaj suda je bio dobar, jer je Vlada Županije Posavske utvrđenim proračunom osigurala dostatna sredstva za rad suda.
· Ostvarenje norme u izvještajnom razdoblju 
Kolektivna norma suda u 2022. godini je 62, 57 %, jer sud nije imao dovoljan broj predmeta u radu da bi se ostvarila norma od 100%. Naime, u radu je bilo ukupno 319 predmeta od kojih je riješeno 315 a ostalo neriješenih 4 predmeta i isti se nisu mogli riješiti iz zakonskih i procesnih razloga. Što se tiče norme sudaca, predsjednik suda je ostvario sudačku  normu od 26,76 % (za predsjednika suda je određena norma od 50%  norme suca jer u sudu nema tajnika suda), što znači da je ostvario  normu predsjednika suda od 53,52 % ( korekcija norme sa opravdanim odsustvima je 55,00 %) i isti nije imao dovoljno predmeta u radu za ostvarenje norme od 100 % , sudac Spomenka Jenko normu od 65,89 % ( korigirana sa bolovanjem) a sudac Dženeta Pašalić normu  od 66,80 % ( korigirana sa bolovanjem ). Zbog nedovoljnog broja predmeta u radu, kako je gore navedeno, suci nisu mogli ostvariti normu od 100% u ovome sudu. Međutim, s obzirom da su 2 suca u tijeku 2022. godine bili delegirani na rad u Kantonalni sud Tuzla, te rješavali i predmete toga suda, isti su ostvarili ukupne norme i to: sudac Spomenka Jenko je ostvarila ukupnu normu od 94,68 %  a sudac Dženeta Pašalić normu od 99,63 %. Dakle, najveća pojedinačna sudačka norma je 99,63  %  a najmanja 94,68 %.
· Kvalitet rada suda u izvještajnom razdoblju je 96,74 %.
Naime, u 2022. godini u sudu je doneseno ukupno 188 odluka na koje se može izjaviti pravni lijek. Ukupan broj ožalbenih odluka koje je u 2022. godini donio Vrhovni sud FBIH je 24. Od toga broja je potvrđenih odluka 18, preinačenih 5, dok je 1 odluka ukinuta, pa je kvalitet rada suda 96,74 %. Kvalitet odluka sudaca (zajedno sa kvalitetom odluka Kantonalnog suda Tuzla) je: sudac Spomenka Jenko ima ukinutih odluka 14,29 % u odnosu na ukupan broj potvrđenih, preinačenih i ukinutih odluka ( ima 2 ukinute odluke)  a 1,56 % ukinutih odluka u odnosu na ukupan broj odluka na koje se može izjaviti pravni lijek, a sudac Dženeta Pašalić ima kvalitet rada od 100%. Predsjednik suda je ostvario kvalitet odluka također od 100%. U prethodnoj 2021. godini kvalitet rada suda je bio 92,86 %, što znači da je u 2022. godini došlo do povećanja kvaliteta rada suda, jer je u izvještajnoj godini bila 1 ukinuta odluka a u prethodnoj 2021. godini 2 ukinute odluke .

 -  Ostvareni rezultati u izvještajnom razdoblju.

U 2022. godini u radu je bilo ukupno 319 predmeta, od kojih je riješeno 315 predmeta, a ostalo neriješenih 4 predmeta ili 1,25 % neriješenih predmeta. U odnosu na 2021. godinu došlo je do smanjenja broja neriješenih predmeta za  55,55 % (u 2021. godini bilo je 9 neriješenih predmeta, a u 2022. godini 4 predmeta). U kaznenoj oblasti bilo je ukupno u radu 108 predmeta, od kojih je riješeno 104 predmeta, a ostalo neriješenih 4 predmeta, odnosno 3,70 % neriješenih predmeta. U građanskoj oblasti ukupno u radu je bilo 132 predmeta i svi su riješeni, odnosno 100%. U upravnoj oblasti bilo je u radu 62 predmeta i svi su riješeni ili 100%. Također je bilo u radu i 17 Su-Ap predmeta i svi su riješeni odnosno 100%.
Što se tiče rješavanja priliva predmeta ( priliv u 2022. godini je bio 310 predmeta a u 2021. godini 283 predmeta) što znači da je došlo do povećanja priliva predmeta za 9,54 %. Priliv  je riješen sa 100% odnosno i više od 100% ( 101,61%) jer je priliv u 2022. godini bio 310 predmeta a riješeno je 315 predmeta. Na građanskom referatu priliv je riješen sa 100%, kao i na upravnom referatu, dok je u kaznenoj oblasti riješen i više od 100%  (101,04%) jer je priliv bio 100 predmeta a riješeno 104 predmeta.  

Imajući u vidu neriješene predmete u 2022. godine u odnosu na 2021. godinu, bilježi se smanjenje ukupnog broja neriješenih predmeta za 55,55 % ( u 2022. godini je bilo 4 neriješenih predmeta a u 2021. godini 9 neriješenih predmeta). 
Što se tiče broja neriješenih predmeta na pojedinim referatima, na kaznenom  referatu u 2022. godini ostalo je 4 neriješenih predmeta, dok je  u 2021. godini bilo 8 neriješenih predmeta, što znači da se na ovom referatu smanjio broj neriješenih predmeta za 50%. Na ostalim referatima nema neriješenih predmeta, odnosno svi su riješeni u 2022. godini. 
Što se tiče usporedbe priliva predmeta u 2022. godini u odnosu na 2021. godinu, u 2022. godini došlo je do povećanja priliva predmeta za 9,54 %  u odnosu na prethodnu godinu (u 2022. godini priliv svih predmeta bio je 310  a u 2021. priliv je iznosio 283 predmeta). Povećanje priliva predmeta je bilo na kaznenom referatu i to za 14,29 % (u 2022. godini priliv je 88 predmeta a u 2021. godini priliv je bio 77 predmeta). Na drugostupanjskom građanskom  referatu došlo je do smanjenja priliva predmeta za 7,77 %  ( u 2022.  godini priliv je bio 90 predmeta a u 2021. godini 97 predmeta). Na upravnom referatu došlo je do povećanja priliva predmeta za 110,34 % ( u 2022. godini priliv je bio 61 predmet a u 2021. godini 29 predmeta). Na izvanparničnom referatu „V“ došlo je do povećanja priliva predmeta za 23,53% ( u 2022. godini priliv je bio 42 predmeta a u 2021. godini 34 predmeta ) .
Na prekršajnom referatu priliv je smanjen  u odnosu na 2021. godinu za 55,55 % (u 2022. godini priliv je bio 12 predmeta a u  2021. godini 27 predmeta).
 Što se tiče usporedbe riješenih predmeta u odnosu na 2021. godinu, može se zaključiti da je u 2022. godini došlo do povećanja  broja riješenih predmeta za 11,70 % u odnosu na 2021. godinu (u 2022. godini riješeno je 315 predmeta, a u 2021. godini 282 predmeta).
· Razlozi za značajne  promjene u broju neriješenih predmeta.
U 2022. godini došlo je do smanjenja broja neriješenih predmeta za  55,55%  u odnosu na 2021. godinu (u 2022. godini bilo je 4 neriješenih predmeta, a u 2021. godini 9 predmeta). Dakle,  radi se o značajnijem smanjenju broja neriješenih predmeta.
Razlozi za smanjenje broja neriješenih predmeta ogleda se u tome što je sud  u 2022. godini riješio 3 kaznena predmeta iz ranijih godina (2 predmeta ratnog zločina i 1 predmet organiziranog kriminala) te zaostali predmet upravnog spora „U“ iz 2021. godine. 
Razlozi za povećanje priliva predmeta u 2022. godini nalaze se u tome što je od Općinskog suda u Orašju došlo više  predmeta po žalbi posebno na drugostupanjskom kaznenom referatu „Kž“, većem broju izvanparničnih „V“ predmeta-priznanja stranih sudskih odluka a posebno u većem broju podnesenih tužbi u upravnim sporovima gdje se bilježi povećanje priliva predmeta za preko 100%. 
- Ostvareni rezultati u radu na starim predmetima

Na početku 2022. godine sud je imao 7 neriješenih starih predmeta, odnosno starijih od jedne godine i više ( 4 K, 3 Kps) i skoro svi su u CMS sustavu označeni kao nerješivi. U tijeku  2022. godine sud je riješio 3 takva predmeta i to 3 prvostupanjska kaznena predmeta „K“ ( 2 predmeta ratnog zločina i 1 predmet organiziranog kriminala). Radi se o 2 osuđujuće presude i 1 oslobađajućoj presudi. Ostali predmeti se nisu mogli riješiti iz objektivnih razloga i isti su u CMS označeni kao nerješivi. Naime, u 1 „Kps“ predmetu i u 1 „K“ predmetu za optuženima su raspisane tjeralice jer su isti nedostupni sudu dok je u jednom „Kps“ predmetu postupak prekinut zbog duševnog oboljenja optuženoga a u drugom Kps predmetu postupa se po međunarodnoj pravnoj pomoći. Čim se steknu zakonske pretpostavke za njihovo rješavanje, sud će poduzeti sve mjere da se isti riješe.
· Obrazloženje razloga nedovoljnog broja predmeta u radu suda i sudaca
U ovome sudu se u zadnjih nekoliko godina smanjuje broj predmeta u radu, jer od Općinskog suda u Orašju dolazi manji broj predmeta po žalbama. Također, zadnjih godina manji broj osoba podnose tužbe u upravnim sporovima, međutim, u izvještajnoj godini došlo je do povećanja broja predmeta upravnih sporova, nego prijašnjih godina. Zbog navedenog, ni suci nemaju dovoljan broj predmeta u radu da bi ostvarili propisane norme. Zbog toga su 2 suca ovoga suda, po odluci VSTV-a iz 2022. godine radili i predmete Kantonalnog suda Tuzla, kako bi isti mogli ostvariti propisane norme.
· Trajanje postupka 

Prosječno trajanje postupka riješenih predmeta na svim referatima u 2022. godini iznosi 35,35 dana. Najdulje prosječno  trajanje postupka je zabilježeno na kaznenom referatu (56,26 dana), zbog toga što su u izvještajnoj godini riješena 3 kaznena predmeta „K“ , koji su bili stariji predmeti pa je logično da je na ovom referatu najduže prosječno vrijeme trajanja postupka. Također, na upravnom referatu prosječno trajanje predmeta je 56,05 dana, i to zbog propisane procedure ( dostavljanje tužbe tuženiku na odgovor i traženje upravnog spisa, te u većini predmeta i održavanje rasprava pred sudom). Na ostalim referatima je slijedeće prosječno trajanje postupka: na izvanparničnom 13,37 dana, ovršnom 19,19 dana, parničnom 18,90 dana, prekršajnom 8,75 dana, gospodarskom 25,00 dana,  te na zemljišno-knjižnom 3,67 dana. 
Prosječno trajanje postupka neriješenih predmeta iznosi 3841 dana. Radi se o 4 predmeta kaznenog referata ( sa inicijalnim aktima od 2002. godine pa nadalje) i svi su u CMS sustavu označeni kao nerješivi, zbog procesnih i zakonskih zapreka.  
    -    Rad na predmetima ratnih zločina
U tijeku 2022. godine sud je  imao u radu ukupno 5 predmeta ratnih zločina i to dva (2) prvostupanjska kaznena predmeta ratnog zločina „K“ i 3 predmeta prethodnog saslušanja „Kps“. Oba predmeta ratnog zločina „K“ su riješena u izvještajnoj godini tako što je u 1 predmetu optuženi oslobođen od optužbe a u drugom je osuđen na kaznu zatvora od 1 godine. Također, u jednom Kps predmetu ratnog zločina, postupak je prekinut na 2 godine i 6 mjeseci zbog duševnog oboljenja optuženoga ( u CMS označen kao nerješiv). U 1 Kps predmetu ratnog zločina traje postupak međunarodne pravne pomoći koji postupak dulje traje pa se isti nije mogao riješiti do kraja 2022. godine (isti je također u CMS sustavu označen kao nerješiv). Jedan predmet ratnog zločina „Kps“ je zaprimljen u sud u 12. mjesecu 2022. godine i u istom se ovaj sud oglasio stvarno nenadležnim, pa će isti biti upućen Sudu BIH na odluku. Ovaj sud će poduzeti sve raspoložive mjere da se 2 Kps predmeta koji su u CMS-u označeni kao nerješivi, riješe u dogledno vrijeme, pogotovo predmet po međunarodnoj pravnoj pomoći a što se i do sada radi jer se stalno urgira postupanje po zamolnici.
-    Rad na predmetima korupcije i organiziranog kriminala 
U tijeku 2022. godine ovaj sud je imao u radu jedan prvostupanjski kazneni predmet „K“, koji se odnosi na kazneno djelo organiziranog kriminala. Navedeni predmet je iniciran u ovome sudu 02.06.2017. godine ( predmet je ustupljen ovome sudu iz Suda BiH), tako da se isti zbog složenosti predmeta i potrebe saslušanja većeg broja svjedoka iz inozemstva, putem međunarodne pravne pomoći, nije mogao ranije riješiti ali je isti riješen na kraju 2022. godine.

 U sudu nije bilo prvostupanjskih kaznenih predmeta koji se odnose na kaznena djela korupcije. 

Međutim,  u tijeku izvještajne godine ovaj sud je imao u radu 2 „Kž“ predmeta (odlučivanje po žalbi na prvostupanjske odluke), a u svezi koruptivnih kaznenih djela. Jedan predmet se odnosi na davanje dara i drugih oblika koristi iz članka 381.st.1. KZ FBIH a jedan predmet na kazneno djelo pronevjera u službi iz članka 384.st.2. KZ FBIH. U oba ova  Kž  predmeta, žalbe stranaka su odbijene i prvostupanjske presude Općinskog suda Orašje potvrđene (2 osuđujuće presude- uvjetne osude). U tim predmetima ne radi se o visokoj korupciji. 
· Zastare predmeta
U tijeku 2022. godine u ovome sudu nije bilo zastare niti u jednom predmetu.

· Zaključna zapažanja o radu suda u 2022. godini

Imajući u vidu izloženo, može se konstatirati da je sud u 2022. godini bio ažuran, te da su ostvareni jako dobri rezultati u radu, što pokazuju gore navedeni statistički podaci. Iako je ovaj sud od 02.04.2021. godine radio sa 3 suca ( zajedno sa predsjednikom suda), jer je 1 sudac suspendiran sa dužnosti, te okolnosti nisu utjecale na rezultate rada suda u izvještajnoj godini, ni u pogledu ostvarene kolektivne norme suda niti pojedinačnih normi sudaca, u odnosu na 2021. godinu.

 U izvještajnoj godini, niti jedan sudac  ovoga suda nije bio odsutan zbog prisustva nekoj međunarodnoj konferenciji, studijskog posjeta drugim državama ili  individualnog edukativnog programa u drugim državama.
· Informacija o primjeni Smjernica za prevenciju seksualnog i rodno zasnovanog uznemiravanja u sudu 
Sukladno Odjeljku III točka 3.6. Smjernica za prevenciju seksualno i rodno zasnovanog uznemiravanja, Savjetnica za prevenciju seksualno i rodno zasnovanog uznemiravanja ovoga suda, dostavila je predsjednici ovoga suda godišnji Izvještaj o stanju u sudu u svezi  prevencije seksualnog i rodno zasnovanog  uznemiravanja unutar suda.  Iz Izvještaja proistječe da u ovome sudu u tijeku 2022. godine, nije bilo  prijavljenih slučajeva seksualno i rodno zasnovanog uznemiravanja, odnosno nisu pokretane interne procedure u skladu sa Smjernicama.
 Ovaj sud je u 2022. godini sačinio i Akcioni plan za provođenje Strategije za unapređenje rodne ravnopravnosti, kojim su predviđene mjere koje podrazumijevaju i primjenu Smjernica, kao što su: edukacija uposlenika o navedenoj oblasti, usklađivanje internih propisa sa rodno neutralnim jezikom, provođenje anonimnih anketa vezanih za pitanje ljudskih prava i ravnopravnosti spolova, dok je Izmjenama Akcionog plana kao planirana aktivnost predviđeno donošenje Obavezujućeg uputstva o uvođenju rodne ravnopravnosti u radne procese u sudu, te izrada odgovaraćih obrazaca za prijavu seksualno i rodno zasnovanog uznemiravanja u sudu. U skladu sa naputkom VSTV-a od 16.12.2022. godine, u prilogu ovog Izvještaja dostavljam Vam: Akcioni plan za provođenje Strategije za unapređenje rodne ravnopravnosti u Kantonalnom sudu u Odžaku, Izmjene Akcionog plana za provođenje Strategije za unapređenje rodne ravnopravosti u Kantonalnom sudu u Odžaku, te Obrazac za praćenje primjene Akcionih planova. 
· Informacija o održanim sastancima sa notarima
Ovaj sud nije održavao sastanke sa notarima, jer nije stvarno nadležan za provođenje ostavinskih predmeta.

· Mjere za poboljšanje rada suda
 I u narednom periodu poduzet će se sve neophodne mjere, kako bi sud i u 2023. godini bio ažuran. 
          S poštovanjem !



                                                 PREDSJEDNIK SUDA 

